Gurjistonning Geo Sky aviakompaniyasi O‘zbekistonga muntazam parvozlarni amalga oshirish uchun ruxsatnoma oldi. Foto: Geo Sky “O‘zaviatsiya” agentligi ma’lum qilishicha, O‘zbekiston va Gurjiston o‘rtasida havo qatnovi to‘g‘risidagi hukumatlararo bitim asosida 2024 yil 24 yanvar kuni Geo Sky aviakompaniyasiga O‘zbekistonga Tbilisi—Toshkent—Tbilisi yo‘nalishi bo‘yicha muntazam aviaqatnovlarni amalga oshirish uchun ekspluatatsion ruxsatnoma rasmiylashtirib berildi. Aviakompaniya parvozlarni Boeing 737-300 rusumli samolyotlarda amalga oshiradi.